Donald Tramp Shavkat Mirziyoevga maktub yo`lladi

Amerika Qo`shma Shtatlari Prezidenti Donald Tramp O`zbekiston Respublikasi Prezidenti Shavkat Mirziyoevga joriy yil 26-27 mart kunlari Toshkent shahrida bo`lib o`tadigan Afg`oniston bo`yicha xalqaro konferensiyaga oid maktub yo`lladi. Bu haqda prezident matbuot xizmati xabar bermoqda.
AQSh Prezidenti O`zbekiston Prezidentining Toshkentda bo`lib o`tadigan Afg`oniston bo`yicha xalqaro konferensiya ta`rifi bayon etilgan maktubini olganidan mamnun bo`lganini qayd etdi.
Maktubda AQShning Janubiy Osiyodagi strategiyasi mintaqa mamlakatlarini Afg`onistondagi nizoni tartibga solish va vaziyatni barqarorlashtirish uchun birdek mas`uliyat his qilishga undashi ta`kidlangan.
Donald Tramp O`zbekiston Prezidentining mintaqaviy yondashuvga doir tashabbusini qo`llab-quvvatlashi, bu esa o`z navbatida vaziyatni tinch muzokaralar yo`li bilan hal qilish uchun sharoit yaratishi, iqtisodiyot, jumladan, Afg`oniston bilan savdo aloqalarini rivojlantirishini qayd etdi.
Ehtirom bilan,
Donald Tramp,
Amerika Qo`shma Shtatlari Prezidenti/